wannaphong/clean_thaiwikipedia huggingface dataset:
# ราตรีสงัด ราตรีสวัสดิ์
ไซเลนต์ไนต์ หรือ คืนนั้นเงียบสนิท (คาทอลิก), ยามราตรี ศรีหรรษา (โปรเตสแตนต์), หรือ ราตรีสงัด ราตรีสวัสดิ์ (,) เป็นเพลงคริสต์มาสที่มีชื่อเสียง ประพันธ์ทำนองใน ค.ศ. 1818 โดยฟรันซ์ ซาเวอร์ กรูเบอร์ ส่วนเนื้อร้องประพันธ์โดยโยแซ็ฟ โมห์รที่ Oberndorf bei Salzburg ประเทศออสเตรีย ทางยูเนสโกประกาศให้เพลงนี้เป็นมรดกทางวัฒนธรรมที่จับต้องไม่ได้ใน ค.ศ. 2011 เพลงนี้มีการบันทึกครั้งแรกใน ค.ศ. 1905 และยังคงได้รับความนิยม โดยปรากฏในภาพยนตร์ และในบันทึกเสียงหลายแห่ง เพลงนี้เป็นเพลงคริสต์มาสที่มีการบันทึกมากที่สุดในโลก โดยมีบันทึกเสียงเท่าที่รู้จักมากกว่า 137,000 ฉบับ

เนื้อเพลง

{|
!ภาษาเยอรมันEvangelisches Gesangbuch, hymn no. 46 ; Gotteslob, hymn no. 249  (was 145)
!ภาษาอังกฤษในฉบับของ Young 
|-
|
|style="padding-left:2em;"|Silent night! Holy night!
All is calm, all is bright
Round yon virgin mother and child!
Holy infant, so tender and mild,
Sleep in heavenly peace!
Sleep in heavenly peace!

Silent night! Holy night!
Shepherds quake at the sight!
Glories stream from heaven afar,
Heavenly hosts sing Alleluia!
Christ the Saviour is born!
Christ the Saviour is born!

Silent night! Holy night!
Son of God, love's pure light
Radiant beams from thy holy face
With the dawn of redeeming grace,
Jesus, Lord, at thy birth!
Jesus, Lord, at thy birth!
|}

ในบทที่ 2 ฉบับภาษาอังกฤษบางส่วนเขียนเป็น "shepherds quail" มากกว่า "shepherds quake"

 แปลไทย 
 คืนนั้นเงียบสนิท(ฉบับโรมันคาทอลิก) ยามราตรี ศรีหรรษา(ฉบับโปรเตสแตนต์) คืนนั้นเงียบสนิท คืนนั้นศักดิ์สิทธิ์
สรรพสิ่ง ซึ่งใสสงบ
งามนักหนา พระมารดาและพระบุตร
กุมารน้อย แสนโสภาบริสุทธิ์
นิทราในสันติแห่งสวรรค์
นิทราในสันติแห่งนิรันดร์

คืนนั้นเงียบสนิท คืนนั้นศักดิ์สิทธิ์
ชุมพาบาล ตื่นใจพรั่น
จากฟากฟ้า โรจนาไหลหลั่งมา
ปวงเทวา ขับร้องอัลเลลูยา
คริสตร์กุมารบังเกิดมาแล้ว
เพื่อไถ่โลกรอดและปลอดภัย

คืนนั้นเงียบสนิท คืนนั้นศักดิ์สิทธิ์
ดาราทอง พราวแสงส่อง
เชิญเราซ้อง เพลงขานขับพร้อมเทวา
แด่มหาราชา อัลเลลูยา
คริสต์กุมารบังเกิดมาแล้ว
พระคริสต์กุมารบังเกิดมา  ยามราตรี ศรีหรรษา 
มีราชา มาประสูติ
จากสาวพรหม- จารีย์บริสุทธิ์
เป็นกุมาร น่ารักที่สุด
มาเพื่อช่วยชาวโลกา (2x)

ยามราตรี แสนดีเลิศ
พระเยซู ผู้ประเสริฐ
เป็นพระเจ้า เสด็จลงมาบังเกิด
ทูตสวรรค์ สรรเสริญชูเชิด
เพราะผู้ไถ่ได้บังเกิด (2x)

ยามราตรี ศรีสำราญ
เมษบาล พากันไป
เฝ้ากุมารที่ หมู่บ้านเบธเลเฮม
เห็นพระองค์ ทรงสุขเกษม
บรรทมอยู่ในรางหญ้า (2x)

ยามราตรี ศรีสง่า
เป็นเวลา เรารอดบาป
เพราะพระเยซู ช่วยพ้นคำแช่งสาป
สมควรสรร เสริญโมทนา
เราจึงกราบไหว้บูชา (2x)
# โฟกัส (วงดนตรีเกาหลี)
โฟกัส  เป็นวงดนตรีบอยแบนด์สัญชาติเกาหลีใต้ สังกัดค่าย CAN&J’s Entertainment เปิดตัวเมื่อวันที่ 8 มกราคม พ.ศ. 2553 ประกอบด้วยสมาชิก 4 คน ได้แก่ อี ยู, เย จุน, คัน, จิน-อน ชื่อวงคำว่า F.cuz แปลว่า 'ศูนย์รวม' โดยใช้รูปแบบการออกเสียงและความหมายในภาษาอังกฤษเหมือนคำว่า 'Focus' อีกทั้งการที่สมาชิกทั้งหมดในวงมี 4 คนก็เปรียบเสมือนตัว F แรกคือคำว่า Four ในขณะที่ cuz ย่อมาจากคำว่าเหตุผล เมื่อรวมกันจะได้คำว่า 'เหตุผลในการรวมตัวของคนทั้ง 4' หรือในความหมายที่ว่า 'โฟกัส (F.cuz) คือจุดศูนย์กลางของวงการเพลงจากสมาชิกทั้ง 4 คนhttp://www.pingbook.com/news/view.php?id=6458 เมื่อปี2553 หลังจาที่สมาชิกในวง อี ยู ลูกชายของซอลอุนโด ได้ถอนตัวออกไป ทำให้ทางต้นสังกัดได้ทำการเปิดตัว 2 สมาชิกใหม่นั้นก็คือ เรฮยอน และแดกอน

 สมาชิก 
 ชื่อในวงการ ชื่อจริง วันเดือนปีเกิด ตำแหน่ง ชื่อภาษาไทย ชื่ออังกฤษ  ชื่อภาษาอังกฤษ ชื่อภาษาเกาหลี จิน-อน  Jinon Kim Jinchul  김진철  หัวหน้าวง, แร็ปเปอร์หลัก แดกอน  Daegun Kim Daegun  김대건  นักร้องเสียงหลัก แรฮยอน  Raehyun Kim Raehyun  김래현  นักเต้นนำ นักร้องเสริม คัน  Kan Choi Younghak  최영학 นักเต้นหลัก, นักร้องนำ, ภาพลักษณ์ เย จุน  Yejun Shim Yejun  심예준  นักเต้นนำ, แร็ปเปอร์นำ, นักร้องเสริม

อดีตสมาชิก
 ชื่อในวงการ ชื่อจริง วันเดือนปีเกิด ตำแหน่ง ชื่อภาษาไทย ชื่ออังกฤษ  ชื่อภาษาอังกฤษ ชื่อภาษาเกาหลี อี ยู  LeeU Lee Seunghyun  이승현  นักร้องเสียงหลัก

รายชื่อเสียงอัลบั้ม

รายชื่อเสียงเกาหลี
 No One (2010)
 Gorgeous (2010)
 For Century Ultimate Zest (2012)
ซิงเกิล
 Jiggy (2010)
 Dreaming I (2012)
 One Love (2014)

รายชื่อเสียงญี่ปุ่น
 F.CUZ Japan Premium Edition (2010)
 For Century Ultimate Zest Japan Version (2012)
ซิงเกิล
 Never Let You Go (2011)
 Luv Holic/Around You (2011)
 Drawing Heart (2012)
 Hello Again (2013)
 Change (2013)
 Feeling My Soul (2014)

รายชื่อเสียงไต้หวัน
 No One Special Asia Edition (2010)
 Gorgeous Taiwan Edition (2010)

มิวสิควิดีโอ

เกาหลีใต้
 "Jiggy" (2010)
 "No One" (2010)
 "Midnight Sun" (2010)
 "친구졸업 (Wanna Be Your Love)" (2010)
 "No. 1" (2012)
 "Dreaming I" (2012)
 "One Love" (2014)

ญี่ปุ่น
 "Never Let You Go" (2011)
 "Luv Holic" (2011)
 "Around You" (2011)
 "Hello Again" (2013)
 "Change" (2013)

ไต้หวัน
 "Jiggy" ft. YaoYao (2010)
# สามชาย ต้มยำกุ้ง
สามชาย ต้มยำกุ้ง  เป็นนักมวยไทยจากเกมไฟเทอส์ฮิสทอรี (ในเครื่องเล่นเกมระบบนีโอจีโอและซูเปอร์แฟมิคอม) รวมไปจนถึงเกมคานอฟรีเวนจ์ (ระบบนีโอจีโอ) ซึ่งผลิตโดยบริษัทเดทาอีสต์จากประเทศญี่ปุ่นKarnov's Revenge   ทั้งนี้ ชื่อ "สามชาย" มาจากแถบสามสีบนธงไตรรงค์ ส่วนนามสกุล "ต้มยำกุ้ง" มาจากอาหารที่มีชื่อเสียงของไทย

 ประวัติตามท้องเรื่อง 
สามชาย ต้มยำกุ้ง เป็นผู้ใช้วิชามวยไทยในการต่อสู้ เขาเข้าร่วมแข่งขัยในศึกไฟเทอส์ฮิสทอรี เพื่อต้องการที่จะช่วยเหล่าน้องชายของเขาที่กำพร้าพ่อแม่ ชื่อของเขาเป็นที่รู้จักของชาวไทยเป็นอย่างดี สามชายตัดสินใจร่วมศึกตั้งแต่จัดขึ้นเป็นครั้งแรกเรื่อยมาจนถึงครั้งล่าสุด เขาเป็นตัวละครที่ปรากฏอยู่ในแถบบนสุดในฉากเลือกตัวละคร ครั้งหนึ่งเขาเป็นฝ่ายพ่ายต่อมาโคโตะ มิโซกูชิ แต่แล้วปีถัดมาเขาก็ได้เข้าร่วมศึกอีกครา

 บุคลิกลักษณะ 
สามชายเป็นนักมวยไทยที่เอาใจใส่ต่อเหล่าบรรดาน้องชาย ซึ่งเขากลัวว่าน้องของเขาจะมีอนาคตที่มืดหม่น เนื่องด้วยตกอยู่ในสถานะที่กำพร้าพ่อแม่ เชื่อกันว่าสามชายได้ทำการชิงดีชิงเด่นกับฌอง ปิแอร์ นอกจากนี้ เป็นไปได้ว่ารูปแบบการต่อสู้ของสามชายนั้นมาจากนายขนมต้ม

 การตอบรับ
# อาดรียาน เบราเวอร์
อาดรียาน เบราเวอร์ (ค.ศ. 1605 - มกราคม ค.ศ. 1638) เป็นจิตรกรชาวดัตช์ของยุคทองของเนเธอร์แลนด์ของคริสต์ศตวรรษที่ 17 เบราเวอร์ผู้มีความเชี่ยวชาญทางการเขียนภาพชีวิตประจำวันทำงานส่วนใหญ่ในฟลานเดอส์และสาธารณรัฐดัตช์

ประวัติ
เมื่อยังอยู่ในวัยเด็ก เบราเวอร์ (อาจจะมีชื่อเดิมว่า "อาดรียาน เดอ เบราเวอร์") อาจจะย้ายจากเมืองแอนต์เวิร์ปไปยังเมืองฮาร์เลมเพื่อไปศึกษากับฟรันส์ ฮัลส์ พร้อมกับอาดรียาน ฟัน โอสตาเดอ นอกจากจะเขียนภาพแล้ว เบราเวอร์ก็ยังเล่นละครเวทีและเขียนโคลงกลอนอีกด้วย เบราเวอร์พักอยู่ในฮาร์เลมและอัมสเตอร์ดัมจนกระทั่งปี ค.ศ. 1631 ก่อนที่จะย้ายกลับไปยังแอนต์เวิร์ปในเนเธอร์แลนด์ของสเปน และไปขึ้นทะเบียนเป็นสมาชิกของสมาคมช่างนักบุญลูกาอยู่ที่นั่นระหว่างปี ค.ศ. 1631 จนถึงปี ค.ศ. 1632 และเป็นสมาชิกของหอวาทศาสตร์ (Chamber of rhetoric)

กล่าวกันว่าเบราเวอร์ใช้เวลาส่วนใหญ่ในโรงขายเหล้าเอล (alehouse) ในฟลานเดอส์และฮอลแลนด์ งานของเบราเวอร์มักจะเป็นงานละเอียดและมีขนาดเล็ก และมักจะเป็นเรื่องเกี่ยวกับความเสเพล (debauchery) ความเมา และความโง่เง่า เพื่อศึกษาอารมณ์ของมนุษย์ รวมทั้งการแสดงออกและการสนองตอบต่อความเจ็บปวด ความกลัว และประสาทสัมผัสทั้งห้า "The Bitter Tonic" เป็นตัวอย่างงานชิ้นหนึ่งที่เป็นภาพของการแสดงกิริยาดังว่า ซึ่งในภาพนี้คือ สัมผัสทางรส งานของเบราเวอร์เป็นที่นิยมกันจนถึงกับมีผู้ปลอมงานโดยใช้ชื่อเบราเวอร์ในขณะที่ยังมีชีวิตอยู่ แต่กระนั้นเบราเวอร์ก็ยังหาเงินไม่พอใช้และประสบปัญหาการเงินจนตลอดชีวิต

เบราเวอร์เสียชีวิตเมื่ออายุได้เพียง 32 ปีที่แอนต์เวิร์ป

ระเบียงภาพ
# ทิลดา สวินตัน
แคเทอรีน มาทิลดา "ทิลดา" สวินตัน  เกิดเมื่อวันที่ 5 พฤศจิกายน ค.ศ. 1960 เป็นนักแสดงชาวอังกฤษ, ศิลปิน, ผู้กำกับ และอดีตนางแบบ เธอมีผลงานการแสดงภาพยนตร์ทั้งภาพยนตร์นอกกระแสและภาพยนตร์กระแสหลัก เธอได้รับรางวัลออสการ์ สาขานักแสดงสมทบหญิงยอดเยี่ยม จากการรับบทคาเรน คราวเดอร์ในภาพยนตร์เรื่อง Michael Clayton

ทิลดา เป็นเพื่อนกับ อภิชาติพงศ์ วีระเศรษฐกุล ผู้กำกับภาพยนตร์ชาวไทย และได้มาทำงานร่วมกันในภาพยนตร์เรื่อง เมโมเรีย (Memoria) ภาพยนตร์เรื่องนี้ได้รับรางวัล The Jury Prize หรือรางวัลพิเศษจากกรรมการ จากเทศกาลภาพยนตร์เมืองคานส์ ปี 2021 (ครั้งที่ 74)'ทิลดา สวินตัน' กับความเป็นเพื่อนที่มีต่อ อภิชาติพงศ์ ผ่าน 'memoria

 ชีวิตส่วนต้น
# ฆาบิเอร์ บาร์เดม
ฆาบิเอร์ อังเฆล เอนซินัส บาร์เดม  หรือที่รู้จักกันในชื่อ ฆาบิเอร์ บาร์เดม เกิดเมื่อวันที่ 1 มีนาคม ค.ศ. 1969 เป็นนักแสดงชาวสเปน ได้รับเสียงวิจารณ์จากบทบาทในภาพยนตร์อย่างในภาพยนตร์เรื่อง Jamón, jamón, Carne tremula, Boca a boca, Los Lunes al sol และ Mar adentro

บาร์เดมได้รับรางวัลออสการ์ รางวัลลูกโลกทองคำ รางวัลแซกอวอร์ดส และรางวัลแบฟตารายการละ 1 รางวัล  ได้รับรางวัลโกยา 4 รางวัล ได้รับรางวัลยูโรเปียนฟิล์ม 2 รางวัล ได้รับรางวัลคอปปาวอลปิส 2 รางวัล เขายังเป็นนักแสดงสเปนคนแรกที่ได้รับการเสนอชื่อเข้าชิงรางวัลออสการ์ สาขานักแสดงยอดเยี่ยม ในปี 2000 (จากเรื่อง Before Night Falls) เช่นเดียวกับเป็นคนแรกที่ได้รับรางวัลออสการ์ สาขานักแสดงสมทบชายยอดเยี่ยม ในปี 2007 จากเรื่อง No Country for Old Men)http://www.imdb.com/name/nm0000849/bio จากบทนักฆ่าโรคจิต อันเติน ชีเกอร์ (Anton Chigurh)

ด้านชีวิตส่วนตัว เขาสมรสกับเปเนโลเป กรุซ ในเดือนกรกฎาคม ค.ศ. 2010 ที่บาฮามาส และมีบุตรด้วยกัน 2 คน คือ เลโอ เอนซินัส กรุซ (เกิด 22 มกราคม 2011) และลูนา เอนซินัส กรุซ (เกิด 22 กรกฎาคม 2013)

ใน ค.ศ. 2012 เขารับบทเป็นราอูล ซิลวา ตัวร้ายหลักใน พลิกรหัสพิฆาตพยัคฆ์ร้าย ภาพยนตร์ชุดเจมส์ บอนด์ลำดับที่ 23 

ใน ค.ศ. 2017 เขารับบทเป็นกัปตันอามันโด ซาลาซาร์ กัปตันเรือไซเรนท์แมรี่ ซึ่งต้องคำสาปที่สามเหลี่ยมปีศาจในภาพยนตร์เรื่อง ไพเรทส์ออฟเดอะแคริบเบียน
# อลัน อาร์คิน
อลัน วูล์ฟ อาร์คิน  (เกิดเมื่อวันที่ 26 มีนาคม พ.ศ. 1934 - 29 มิถุนายน พ.ศ. 2023) เป็นนักแสดง และผู้กำกับภาพยนตร์ และนักดนตรีชาวอเมริกัน เป็นที่รู้จักในผลงานแสดงภาพยนตร์อย่างเช่น Catch-22; The In-Laws; Edward Scissorhands;  The Russians Are Coming, the Russians Are Coming; Glengarry Glen Ross; Little Miss Sunshine จากเรื่องนี้ทำให้เขาได้รับรางวัลออสการ์ สาขานักแสดงสมทบชายยอดเยี่ยม เขาเป็นพ่อของนักแสดงคือ อดัม อาร์คิน, แอนโทนี อาร์คิน และแมททิว อาร์คิน
# แอนโทนิโอ ซาบาโท จูเนียร์
แอนโทนิโอ ซาบาโท จูเนียร์  เกิดเมื่อวันที่ 29 กุมภาพันธ์ ค.ศ. 1972 เป็นนักแสดงและนายแบบชาวอเมริกัน เกิดในอิตาลี เติบโตในสหรัฐอเมริกา ซาบาโทเป็นที่รู้จักครั้งแรกจากการเป็นนายแบบของแคลวินไคลน์ และจากบทในละครน้ำเน่าเรื่อง General Hospital เขายังคงมีผลงานแสดงภาพยนตร์และซีรีส์ทางโทรทัศน์ตลอดในคริสต์ทศวรรษ 1990 และ 2000
# คริส คูเปอร์
คริสโตเฟอร์ ดับเบิลยู. "คริส" คูเปอร์  เกิดเมื่อวันที่ 9 กรกฎาคม ค.ศ. 1951 เป็นนักแสดงชาวอเมริกัน เป็นที่รู้จักในช่วงปลายคริสต์ทศวรรษ 1990 มีผลงานการแสดงสมทบในภาพยนตร์ฮอลลีวูดหลายเรื่องอย่าง American Beauty, Capote, Syriana, October Sky, Seabiscuit, และ Adaptation ซึ่งจากเรื่องนี้ทำให้เขาได้รับรางวัลออสการ์ สาขานักแสดงสมทบชายยอดเยี่ยม รวมถึงรางวัลลูกโลกทองคำ สาขานักแสดงสมทบยอดเยี่ยม
# จดหมายของนักบุญเปโตร ฉบับที่ 1
จดหมายของนักบุญเปโตร ฉบับที่ 1  เป็นหนังสือเล่มที่ 21 ของคัมภีร์ไบเบิลพันธสัญญาใหม่ เป็นหนึ่งในเจ็ดจดหมายสากล อันได้แก่ จดหมายของนักบุญยากอบ จดหมายของนักบุญเปโตร ฉบับที่ 1 จดหมายของนักบุญเปโตร ฉบับที่ 2 จดหมายของนักบุญยอห์น ฉบับที่ 1 จดหมายของนักบุญยอห์น ฉบับที่ 2 จดหมายของนักบุญยอห์น ฉบับที่ 3 และจดหมายของนักบุญยูดา เนื่องจากจดหมายเหล่านี้ถูกส่งถึงคริสต์ศาสนิกชนทั่วไป ไม่ได้ระบุว่าเป็นคริสตจักรใด

แต่แรกหนังสือเล่มนี้เป็นจดหมายซึ่งระบุว่าผู้เขียนคือซีโมนเปโตรอัครทูตของพระเยซู เมื่อพิจารณาจากเนื้อหาในจดหมายที่มีการอ้างถึงข้อความในคัมภีร์ภาคพันธสัญญาเดิมหลายข้อ มีการใช้คำศัพท์เฉพาะเกี่ยวกับพระวรสาร และมีคำกล่าวของอัครทูตเปโตรอยู่หลายตอนแล้ว ก็เป็นข้อสนับสนุนว่าอัครทูตเปโตรได้เขียนจดหมายนี้เอง จดหมายฉบับนี้น่าจะถูกเขียนขึ้นราวปี ค.ศ. 64

จดหมายฉบับนี้ไม่ได้ระบุชื่อผู้รับ แต่อัครทูตเปโตรเรียกผู้รับจดหมายว่า "พวกที่กระจัดกระจายไป" ซึ่งหมายถึงคริสต์ศาสนิกชนที่ออกไปใช้ชีวิตปะปนอยู่กับกลุ่มคนอื่นที่ไม่ใช่คริสต์ศาสนิกชนในดินแดนของโรม ชาวคริสต์เหล่านี้ต้องทนทุกข์เป็นอย่างมาก เนื่องจากถูกกดขี่ข่มเหงจากกลุ่มคนรอบข้างที่ไม่ใช่คริสต์ศาสนิกชน ท่านเปโตรต้องการหนุนใจพวกเขาจึงเขียนจดหมายฉบับนี้ขึ้น

เนื้อหาในจดหมายกล่าวถึงชีวิตและหน้าที่ของคริสต์ศาสนิกชน หลายตอนกล่าวถึงการทนทุกข์แต่ลงท้ายด้วยความหวัง หากอ่านจดหมายตลอดทั้งฉบับจะให้ความรู้สึกทั้งโดดเดี่ยว ทนทุกข์ แล้วเปลี่ยนเป็นความหวัง ความกล้าหาญ และสำนึกในพระคุณของพระเจ้า อัครทูตเปโตรตระหนักดีว่า คริสเตียนเหล่านี้ต้องเผชิญความยากลำบากในการดำรงชีวิตอยู่ท่ามกลางผู้ที่ไม่เชื่อ แต่อัครทูตเปโตรให้มองข้ามสิ่งเหล่านี้และเน้นถึงการดำรงชีวิตอย่างบริสุทธิ์ในช่วงปลายยุคนี้

อัครทูตเปโตรมีจุดประสงค์ในการเขียนจดหมายฉบับนี้อยู่ 3 ประการ ประการแรกคือ ต้องการให้กำลังใจคริสต์ศาสนิกชนที่ตกอยู่ในความยากลำบาก อัครทูตเปโตรบอกว่า ไม่ใช่เรื่องแปลกที่คริสต์ศาสนิกชนจะต้องเผชิญความยากลำบาก แต่เป็นเรื่องน่าชื่นชมยินดีที่ได้มีโอกาสร่วมทุกข์กับพระคริสต์1 เปโตร 4:12 - 14 นอกจากนี้ยังได้ยกพระเยซูเป็นตัวอย่าง เมื่อพระเยซูต้องทนทุกข์ทรมาน พระองค์ไม่ได้ทำบาปเลย1 เปโตร 2:21 - 23

ประการที่สองคือ ต้องการให้คริสต์ศาสนิกชนปฏิบัติตัวต่อกันและกันอย่างถูกต้อง โดยเฉพาะอย่างยิ่งระหว่างสามีกับภรรยา และพวกผู้ใหญ่กับผู้อ่อนอาวุโส ซึ่งเป็นคริสเตียนสองกลุ่มที่อัครทูตเปโตรกล่าวถึงในจดหมายว่า สำหรับภรรยาที่มีสามีไม่ได้เป็นคริสต์ศาสนิกชน การประพฤตินอบน้อมและดีงามอาจชักจูงใจของสามีได้ โดยไม่ต้องพูดเลย ส่วนสามีต้องให้เกียรติภรรยาของตน1 เปโตร 3:1 - 7 ในขณะที่อัครทูตเปโตรกล่าวถึงพวกผู้ใหญ่ว่า ให้เลี้ยงดูผู้ที่อยู่ในความปกครองด้วยความเต็มใจไม่ใช่ฝืนใจ และไม่ข่มขู่ผู้ที่อยู่ใต้อำนาจ1 เปโตร 5:1 - 3 ส่วนผู้ที่อ่อนอาวุโสจงเชื่อฟังคำของผู้ใหญ่และถ่อมใจลง1 เปโตร 5:5

ประการสุดท้ายคือ ต้องการให้ชาวคริสต์ดำเนินชีวิตให้เหมาะสมระหว่างรอคอยการกลับมาของพระเยซู ในส่วนนี้อัครทูตเปโตรเขียนไว้ชัดเจน เช่น จงให้เกียรติทุกคน จงรักบรรดาพี่น้อง1 เปโตร 2:12 - 17 จงเป็นน้ำหนึ่งใจเดียวกัน เห็นอกเห็นใจกัน1 เปโตร 3:8 - 9 เป็นต้น

 โครงร่าง 
1. ลักษณะความรอดของคริสต์ศาสนิกชน 1:1 - 21

2. การเติบโตอย่างคริสต์ศาสนิกชน 1:22 - 2:10

3. คำสั่งสอนการดำเนินชีวิตคริสต์ศาสนิกชน 2:11 - 3:22

4. การเตือนสติด้านจริยธรรม 4:1 - 19

5. การเตือนสติผู้นำคริสตจักร 5:1 - 14
# เคซีย์ แอฟเฟล็ก
เคซีย์ แอฟเฟล็ก  เกิดเมื่อวันที่ 12 สิงหาคม ค.ศ. 1975 เป็นนักแสดงชาวอเมริกัน มีผลงานการแสดงภาพยนตร์อย่างเรื่อง Good Will Hunting, Ocean's Eleven, The Assassination of Jesse James by the Coward Robert Ford, และ Gone Baby Gone เขายังได้รับการเสนอชื่อเข้าชิงรางวัลออสการ์และรางวัลลูกโลกทองคำอีกด้วย เขาเป็นน้องชายของนักแสดงเบน แอฟเฟล็ก
# เควิน ดูแรนด์
เควิน เซิร์จ ดูแรนด์  เกิดเมื่อวันที่ 14 มกราคม ค.ศ. 1974 เป็นนักแสดงชายชาวแคนาดา เป็นที่รู้จักจากบท โจชัว ใน Dark Angel, มาร์ติน คีมี ใน Lost
# วันทหารม้า
วันทหารม้า ตรงกับวันที่ 4 มกราคมของทุกปี เพื่อให้ประชาชนชาวไทยได้เห็นถึงความสำคัญของวีรกรรมที่บ้านพรานนก ในสมัยกรุงศรีอยุธยา ของสมเด็จพระเจ้าตากสินมหาราช ในขณะยังเป็นพระยาวชิรปราการ

 ประวัติ 
วันทหารม้ามีต้น กำเนิดจากวีรกรรมที่ บ้านพรานนก ปัจจุบันตั้งอยู่ในอำเภออุทัย จังหวัดพระนครศรีอยุธยา การกู้ชาติของสมเด็จพระเจ้าตากสินมหาราช พระยาตากในขณะนั้นยังเป็นพระยาวชิรปราการ ได้นำกองทหารผ่านมาทางบ้านธนู บ้านข้าวเม่า เมื่อวันที่ 4 มกราคม พ.ศ. 2309

ตลอดทางของการรบ ชาวบ้านได้จัดส่งข้าวเม่า ให้เป็นเสบียงและส่งธนูให้แก่ทหารใช้เป็นอาวุธ กองทหารได้ปะทะกับพม่าที่คลองแห่งหนึ่ง พระยาตากตีทหารพม่าแตกพ่าย จึงตั้งชื่อคลองว่า "คลองชนะ" ฝ่ายทหารพม่าได้ติดตามไปอย่างกระชั้นชิดตลอดระยะทางที่หนีออกจากกรุงศรีอยุธยา พระยาตากต้องต่อสู้กับพม่าถึง 4 ครั้ง แต่กองทหารพม่าก็ไม่ยอมลดละ และไล่ตามไปทันที่บ้านโพธิ์สังหาร มีหญิงสาวชาวบ้านชื่อนางโพ ได้ช่วยรบกับพม่าจนเสียชีวิต และภายหลังจากพระยาตากกู้ชาติได้แล้ว จึงได้ระลึกถึงกลับมาตั้งชื่อหมู่บ้านโพธิ์สังหาร เป็นหมู่บ้านโพสาวหาญ และยังใช้มาจนถึงปัจจุบัน และมีบุคคลสำคัญอีกคนหนึ่งคือ พรานนก หรือเฒ่าคำ ซึ่งเป็นผู้ช่วยจัดเสบียงอาหารให้กับกองทหารพระยาตากในระหว่างสงคราม ในปัจจุบันมีรูปปั้นให้ประชาชนเคารพที่หมู่บ้านพรานนก อำเภออุทัย

กองทัพบกไทยจึงตั้งวันที่ 4 มกราคม ของทุกปี เป็นวันทหารม้า

 กิจกรรม 
หน่วยงานราชการที่เกี่ยวข้องจะจัดพิธีสักการะอนุสรณ์พระเจ้าตาก ที่จังหวัดพระนครศรีอยุธยา นอกจากนั้นจะมีการจัดงานวันที่รำลึกทหารม้าในเดือนมกราคมของทุกปี
# คาริทีส
คาริทีส หรือ ไตรเทพี  ตามตำนานเทพเจ้ากรีก “Charis” (หรือ คาริส) เป็นเทพีองค์หนึ่งในบรรดา “Charites” (หรือ “Graces” หรือคาริทีส) ซึ่งเป็นเทพีแห่งความมีเสน่ห์, ความงาม, ธรรมชาติ, การสร้างสรรค์ และ การเจริญพันธุ์ จำนวนเทพีคาริทีสเดิมมีด้วยกันสามองค์ตั้งแต่องค์ที่มีอาวุโสที่สุดเทพีอกลาเอีย (Aglaea หรือ ความงาม), เทพียูโฟรเซเน (Euphrosyne หรือ ความร่าเริง) และองค์ที่อาวุโสน้อยที่สุดเทพีธาเลีย (Thalia หรือ ความสนุก) ตำนานเทพเจ้าโรมันเรียกกันว่า “กราทิเอ” (Gratiae) หรือเทพีแห่งความสง่างาม (Grace)

คาริทีสมักจะถือกันว่าเป็นธิดาของซูสและยูรีโนเม (Eurynome) แต่บางครั้งก็กล่าวว่าเป็นธิดาของไดโอนิซัสและแอฟรอไดที หรือธิดาของเทพเฮลิออสและเทพีเอเกิล โฮเมอร์บรรยายว่าเทพีชาริทีสเป็นผู้ติดตามคนหนึ่งของแอฟรอไดที

 ระเบียงภาพ
# อักษรไทยฝักขาม
อักษรไทยฝักขาม อักษรฝักขาม หรืออักษรไทยล้านนา เป็นอักษรไทยที่เคยใช้ในดินแดนล้านนา เชียงตุง และสิบสองปันนา คาดว่าพัฒนาไปจากอักษรไทยสมัยสุโขทัย และแพร่หลายเข้าสู่ล้านนาในสมัยพญาลิไท พบจารึกภาษาไทยเขียนด้วยอักษรฝักขามในล้านนาชิ้นแรกคือจารึกวัดพระยืน อายุราว พ.ศ. 1954 ถือว่าเป็นจารึกอักษรไทยที่เก่าแก่ที่สุดที่พบในล้านนา โดยทั่วไปมักปรากฏอักษรฝักขามในจารึกใบเสมา หรือฐานพระพุทธรูป ตามวัดต่าง ๆ มีเนื้อหาเกี่ยวกับการพระราชทานกัลปนาและบูรณะวัดโดยกษัตริย์หรือเจ้าครองนคร

ในดินแดนล้านนา อักษรฝักขามเป็นอักษรหลักอีกชนิดหนึ่งที่มีการใช้ควบคู่ไปกับอักษรธรรมล้านนา และต่อมาก็ได้เป็นต้นแบบให้อักษรไทยนิเทศ ซึ่งเป็นอักษรลูกผสมระหว่างอักษรฝักขามและอักษรธรรมล้านนา มีผู้เสนอว่าอักษรฝักขามอาจเป็นต้นแบบให้อักษรไทน้อยและอักษรลาวโบราณ เนื่องจากมีรูปทรงอักษรและอักขรวิธีที่ใกล้เคียงกันมาก (มากกว่าอักษรไทยฝ่ายอยุธยา) ทั้งอาณาจักรล้านนาและล้านช้างก็เคยมีสัมพันธไมตรีต่อกัน อย่างไรก็ดี ข้อมูลส่วนนี้ยังเป็นที่ถกเถียงกัน นอกจากนี้อักษรฝักขามยังเป็นต้นแบบของอักษรเง่อันในประเทศเวียดนามด้วย

ในทางศาสนา อักษรฝักขามเป็นอักษรที่ใช้ในหมู่พระภิกษุนิกายลังกาวงศ์เก่า ส่วนอักษรธรรมใช้ในหมู่พระภิกษุนิกายลังกาวงศ์ใหม่ ในสมัยพระเจ้าติโลกราชขึ้นเสวยราชย์เมื่อ พ.ศ. 1984 ทรงสนับสนุนนิกายลังกาวงศ์ใหม่ และน่าจะเริ่มมีจารึกด้วยอักษรธรรมในรัชกาลนี้ เมื่อสิ้นรัชกาล กษัตริย์เชียงใหม่องค์ต่อมาให้ประชาชนนับถือศาสนาตามใจชอบ ทำให้ฟื้นฟูนิกายลังกาวงศ์เก่าขึ้นมาอีกและใช้อักษรฝักขามอีกครั้ง จนกระทั่งหลัง พ.ศ. 2000 นิกายลังกาวงศ์ใหม่ฟื้นฟูการเขียนคัมภีร์ทางศาสนาด้วยอักษรธรรมประกอบกับเป็นช่วงที่ล้านนาตกเป็นเมืองขึ้นของพม่า ล้านนาจึงใช้อักษรธรรมเป็นหลักเรื่อยมา

ภายหลังล้านนาเป็นประเทศราชของกรุงรัตนโกสินทร์ตั้งแต่ พ.ศ. 2325 สมัยพระเจ้ากาวิละเป็นต้นมาได้มีการฟื้นฟูอักษรฝักขามขึ้นใช้อีก โดยมักพบเป็นจารึกการกัลปนาและบูรณะวัดต่าง ๆ ในเชียงใหม่ ลำพูน และลำปาง โดยมีจารึกสำคัญคือจารึกวัดพระธาตุลำปางหลวง หลักที่ 3 จารึกเมื่อปี พ.ศ. 2339 จารึกในยุคนี้มีอักขรวิธีที่ได้รับอิทธิพลจากอักษรธรรมล้านนามาหลายประการ และค่อนข้างคล้ายคลึงกับอักขรวิธีของอักษรไทยนิเทศ ภายหลังปี พ.ศ. 2400 ยังมีจารึกอักษรฝักขามอยู่บ้าง เช่น จารึกบนฆ้องกังสดาล ที่วัดพระธาตุหริภุญไชย พ.ศ. 2403 และจารึกหน้าอุโบสถวัดเชตุพน ต.วัดเกต อ.เมืองเชียงใหม่ เมื่อปี พ.ศ. 2459 ซึ่งมีเนื้อหากล่าวถึงเจ้าผู้ครองนครเชียงใหม่และเจ้าดารารัศมี พระราชชายา ถวายเงินบูรณะวัด นับเป็นจารึกอักษรฝักขามหลักสุดท้ายที่จัดทำขึ้นตามขนบโบราณของล้านนา อนึ่ง ในปี พ.ศ. 2522 ได้มีการจัดทำจารึกอักษรฝักขามเพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ซึ่งปัจจุบันได้เก็บรักษาไว้ที่พิพิธภัณฑสถานแห่งชาติ พระนคร

รูปพยัญชนะ
อักษรฝักขามมีพยัญชนะ 41 ตัว, สระ 22 ตัว, ตัวเลข 10 ตัว และเครื่องหมายเสริมสัทอักษร 6 แบบ
# เนสลีชาห์ ซุลตาน
ฟัตมา เนสลีชาห์ ซุลตาน (ตุรกีออตโตมัน: ; 4 กุมภาพันธ์ พ.ศ. 2464 – 2 เมษายน พ.ศ. 2555) เป็นเจ้าหญิงออตโตมัน เป็นพระธิดาของเชห์ซาเด เออเมร์ ฟารุก กับซาบีฮา ซุลตาน ด้วยเหตุนี้พระองค์จึงเป็นพระราชนัดดาของเคาะลีฟะฮ์อับดุลเมจิดที่ 2 กับเชห์ซูวาร์ ฮานึม พระมเหสีองค์แรก และเป็นพระราชนัดดาของสุลต่านเมห์เมดที่ 6 กับนาซีเคดา คาดึน พระมเหสีองค์แรก

หลังราชวงศ์ออตโตมันล่มสลาย เนสลีชาห์เสด็จลี้ภัยออกจากแผ่นดินแม่ขณะมีพระชันษาเพียงสามปี เจริญพระชันษาที่เมืองนีซ ประเทศฝรั่งเศส

 พระประวัติ 
เจ้าหญิงเนสลีชาห์เป็นพระธิดาพระองค์แรกจากทั้งหมดสามพระองค์ของเชห์ซาเด เออเมร์ ฟารุก  กับซาบีฮา ซุลตาน  พระชนกและพระชนนีต่างเป็นชนชั้นเจ้า พระชนกเป็นพระราชโอรสในเคาะลีฟะฮ์อับดุลเมจิดที่ 2 ส่วนพระชนนีเป็นพระราชธิดาในสุลต่านเมห์เมดที่ 6 หลังการล่มสลายของราชวงศ์ออตโตมันเนสลีชาห์เสด็จลี้ภัยออกจากแผ่นดินแม่ขณะมีพระชันษาเพียงสามปี เจริญพระชันษาที่เมืองนีซ ประเทศฝรั่งเศส

 เสกสมรส 
พ.ศ. 2483 เนสลีชาห์เสกสมรสกับมุฮัมมัด อับดุล อัลมุนาอิม พระราชโอรสในเคดิฟอับบาส ฮิลมีที่ 2 ด้วยเหตุนี้พระองค์จึงมีพระอิสริยยศเป็น เจ้าหญิงแห่งอียิปต์ อีกตำแหน่งหนึ่งMontgomery-Massingberd 1980, p. 35Montgomery-Massingberd 1980, p. 247 แต่สองปีก่อน มุฮัมมัดเคยขอพระราชานุญาตและใช้พระราชทรัพย์จำนวน 50,000,000 ดอลลาร์สหรัฐจากพระเจ้าฟารูกแห่งอียิปต์เพื่อสู่ขอเจ้าหญิงมือเซเยน (2452–2512) พระขนิษฐาของพระเจ้าซ็อกที่ 1 แห่งแอลเบเนีย แต่ไม่สำเร็จ จึงเสกสมรสกับเจ้าหญิงเนสลีชาห์แทน

หลังเกิดการปฏิวัติเดือนกรกฎาคม พ.ศ. 2495 มุฮัมมัดพระภัสดาถูกเลือกเป็นประธานผู้สำเร็จราชการแทนพระองค์ที่มีอยู่สามคน ต่อมากลุ่มผู้สำเร็จราชการแทนพระองค์สามคนถูกยุบเมื่อวันที่ 7 กันยายน พ.ศ. 2495 มุฮัมมัดจึงกลายเป็นผู้สำเร็จราชการแทนพระองคืเพียงพระองค์เดียว ส่วนเนสลีชาห์ในฐานะพระชายาของเจ้าชายผู้สำเร็จราชการได้กลายเป็นพระราชินีโดยพฤตินัย ด้วยเหตุนี้พระองค์จึงเสด็จพระกอบพระกรณียกิจเกี่ยวกับงานการกุศลของพระสวามี และทรงร่วมเข้าแข่งขันกีฬาโปโลและเทนนิสระดับนานาชาติ

หลังการเปลี่ยนแปลงการปกครอง 
หลังการดำรงตำแหน่งในการเป็นผู้สำเร็จราชการแทนพระองค์ของเจ้าชายมูฮัมหมัด ท้ายที่สุดอียิปต์ก็ทำการปฏิวัติยกเลิกระบอบสถาบันพระมหากษัตริย์อย่างเป็นทางการเมื่อวันที่ 18 มิถุนายน ค.ศ. 1953 ต่อมาในปี ค.ศ. 1957 พระสวามีและพระองค์ถูกจับกุมด้วยข้อหาวางแผนต่อต้านนายพลกาเมล อับเดล นัสซอร์http://news.google.com/archivesearch?q=It+said+a+relative+of+former+King+Farouk%2C+Prince+Abdel+Moneim%2C+and+his+socialite+wife%2C+Nazli+Shaa%2C+had+been+arrested+in+connection+with+the+plot.&btnG=Search&um=1&ned=uk&hl=en&scoring=a  ในเวลาต่อมาทั้งสองได้ถูกเนรเทศอีกครั้งซึ่งครั้งนี้เจ้าหญิงฟัตมาทรงพำนักในยุโรประยะหนึ่ง ก่อนที่จะเสด็จนิราศไปประทับในนครอิสตันบูล ประเทศตุรกี จนท้ายที่สุดเจ้าชายโมฮัมหมัดได้สิ้นพระชนม์ลงที่นั้นในปี ค.ศ. 1979 

เจ้าหญิงฟัตมา เนสลีชาห์ ทรงใช้ชีวิตบั้นปลายพระชนม์พำนักอยู่ในนครอิสตันบูลร่วมกับพระธิดาที่ไม่เสกสมรสคือ เจ้าหญิงอิกบาล และเป็นพระบรมวงศานุวงศ์ชั้นสูงองค์สุดท้ายของราชวงศ์ออตโตมัน

สิ้นพระชนม์
เจ้าหญิงฟัตมา เนสลีชาห์ เจ้าหญิงองค์สุดท้ายของราชวงศ์ออตโตมัน สิ้นพระชนม์เมื่อวันจันทร์ที่ 2 เมษายน ค.ศ. 2012 ด้วยพระอาการพระหทัยพิการ สิริพระชนมายุได้ 91 พรรษา และมีพิธีฝังพระศพในวันอังคารที่ 3 เมษายนปีเดียวกัน ณ นครอิสตันบูล อดีตราชธานีของจักรวรรดิออตโตมัน
# ภุมรีภิรมย์ เชลล์
ภุมรีภิรมย์ เชลล์ (เดิม: หม่อมเจ้าภุมรีภิรมย์ ยุคล; ประสูติ 22 มีนาคม พ.ศ. 2482) มีพระนามลำลองว่า ท่านหญิงน้อยโกอินเตอร์เจอคนไทยในต่างแดน - เจ้าหญิงที่ยังไม่ลืมบ้าน เป็นพระธิดาในพระเจ้าวรวงศ์เธอ พระองค์เจ้าอนุสรมงคลการ ประสูติแต่ฟองจันทร์ ศิริวัติ (เดิม เจ้าฟองจันทร์ อินทขัติย์) เมื่อวันที่ 22 มีนาคม พ.ศ. 2481 (แบบสากลคือ พ.ศ. 2482) มีโสทรเชษฐภคินีหนึ่งองค์ คือจันทรจรัสศรี ไพบูลย์เลิศ มีขนิษฐาและอนุชาต่างมารดาห้าองค์ และมีน้องสาวต่างบิดาหนึ่งคน ชื่อเพียงจันทร์ ภูมมะภูติ 

หม่อมเจ้าภุมรีภิรมย์ ยุคล ได้ขอพระราชทานกราบถวายบังคมลาออกจากฐานันดรศักดิ์แห่งพระราชวงศ์ เพื่อสมรสกับโรมาโน ลุคโก เมื่อวันที่ 1 กุมภาพันธ์ พ.ศ. 2506ประกาศสำนักพระราชวัง ที่ ๑/๒๕๐๖ เรื่อง พระราชทานพระบรมราชานุญาตให้ลาออกจากฐานันดรศักดิ์แห่งพระราชวงศ์ มีโอรสธิดาห้าคน ได้แก่

 เกอาตอง ลุคโก
 วาลีลี ลุคโก
 อเล็กซานเดอร์ ลุคโก
 ซาเวียร์ ลุคโก
 ปิแอร์ ลุยจิ ลุคโก

ภายหลังทั้งสองได้หย่ากัน ต่อมาภุมรีภิรมย์ได้สมรสใหม่กับชอง มารี เชลล์ ปัจจุบันพำนักอยู่ประเทศฝรั่งเศส

 ลำดับสาแหรก
# เรเชล ไวสซ์
ผลงาน
ภาพยนตร์
 ปี ชื่อเรื่อง บทบาท หมายเหตุ1994 Death Machine Junior Executive White Goods Elaine 1996 Chain Reaction Dr. Lily Sinclair Stealing Beauty Miranda Fox 1997 Bent Prostitute Going All the Way Marty Pilcher Swept from the Sea Amy Foster 1998 I Want You Helen My Summer with Des Rosie  Agapanthus 1999  Evelyn Carnahan Sunshine Greta Sors Tube Tales Angela Segment: Rosebud 2000 Beautiful Creatures Petula This Is Not an Exit: The Fictional World of Bret Easton Ellis Lauren Hynde 2001 Enemy at the Gates Tania Chernova  Evelyn Carnahan / Nefertiri 2002 About a Boy Rachel 2003 Confidence Lily  Evelyn Ann Thompson Also producer Runaway Jury Marlee 2004 Envy Debbie Dingman 2005 Constantine Angela and Isabel Dodson   Tessa Quayle 2006 The Fountain Queen Isabel / Izzi Creo Eragon Saphira (voice) 2007 Fred Claus Wanda My Blueberry Nights Sue Lynne 2008 Definitely, Maybe Summer Hartley  Penelope 2009  Abigail Salmon Agora Hypatia 2010  Kathryn Bolkovac2011 360 Rose Dream House Libby Atenton  Hester Collyer 2012 The Bourne Legacy Dr. Marta ShearingTo the WonderDinahScenes deleted 2013 Oz the Great and Powerful Evanora 2015 The Lobster Short Sighted Woman Youth Lena Ballinger 2016 Complete Unknown Alice Manning The Light Between Oceans Hannah Roennfeldt Denial Deborah Lipstadt  2017 My Cousin Rachel Rachel Ashley Disobedience Ronit Krushka Also producer The Mercy Clare Crowhurst 2018 The Favourite Sarah Churchill  2021 Black Widow Melina Vostokoff  2025 Thunderbolts Filming